Ma riputan siia üles mõned pildid põlengutest. Tundub kole pilt küll, kui teele jäävad hiiglaslikud põlenud alad (ja muidugi kängurulaibad, mis on Aussi maanteede loomulik osa, kuivõrd loomad kargavad pimeduses sageli auto ette). Enamik võsast on tahtlikult süüdatud. Nii hävineb mitme aasta vanune rohi ja maa saab toitaineid juurde. Väikesed kängus  eukalüptipuud tules ei sure - loodus kaotab mõneks ajaks lehed, et peatselt taas ärgata. Tänu tulele on liiva peal värske tuhk, kust jõudu ammutada.